Esmaspäev, 13. juuni Sotsiaalminister  Hanno Pevkur osaleb Jämejala parki rajatava Viljandi haigla õendus-hoolduskodu I järgu avamisel.    Sotsiaalministeeriumi tervisevaldkond koostöös Tervise Arengu Instituudi ja Maailma Terviseorganisatsiooniga (WHO) korraldab 13. ja 14. juunil ministeeriumis töötoa, kus arutatakse tervise sotsiaalsete mõjurite üle. Luubi all on alkoholitarbimine, laste toitumine, südame-veresoonkonna haigused ja vaimne tervis. Teisipäeval keskenduvad osalejad terviseinfo analüüsile ja rahvastiku tervise arengukava  indikaatoritele - püütakse analüüsida, kuidas olemasolevad indikaatorid eri elanikkonnagruppide terviseprobleeme kajastavad ja leida ebavõrdsust paremini kirjeldavaid indikaatoreid.    Teisipäev, 14. juuni  Sotsiaalminister Hanno Pevkur ja tööala asekantsler Egle Käärats kohtuvad ametiühingute ja tööandjate esindajatega, et arutada riikliku lepitaja kandidaadi leidmisega seotud küsimusi.